b'\n_START_ARTICLE_\nRosetta (programari de preservaci\xc3\xb3 digital)\n_START_SECTION_\nCaracter\xc3\xadstiques\n_START_PARAGRAPH_\nRosetta es basa en el model Open Archival Information System (OAIS)._NEWLINE_Rosetta \xc3\xa9s un producte destinat a biblioteques universit\xc3\xa0ries, nacionals i/o amb un fons antic important, ja que el seu objectiu \xc3\xa9s conservar i proporcionar l\xe2\x80\x99acc\xc3\xa9s permanent a les col\xc2\xb7leccions digitalitzades d\xe2\x80\x99aquestes institucions. \xc3\x89s un software escalable, la seva arquitectura permet gestionar col\xc2\xb7leccions de diferents grand\xc3\xa0ries i divideix els repositoris de treball i permanents, oferint les mesures de seguretat necess\xc3\xa0ries. El programa presenta diverses opcions de c\xc3\xa0rrega d\xe2\x80\x99objectes i tamb\xc3\xa9 diferents formes d\xe2\x80\x99organitzaci\xc3\xb3 de les \xc3\xa0rees de treball, aix\xc3\xad com la possibilitat de crear m\xc3\xbaltiples jerarquies de dip\xc3\xb2sit. \xc3\x89s un programa senzill i flexible donat que pret\xc3\xa9n ser \xc3\xbaltil a les diferents institucions que l\xe2\x80\x99usin, cadascuna amb requisits i casu\xc3\xadstiques diferents._NEWLINE_De les diverses formes d\xe2\x80\x99emmagatzemar les metadades, Rosetta opta per encap\xc3\xa7ular-les en el mateix objecte digital descrit.\n_START_SECTION_\nExemples d\xe2\x80\x99\xc3\xbas del programa\n_START_PARAGRAPH_\nEl 2012, la Universitat de Utah va adquirir Rosetta per a la gesti\xc3\xb3 de la preservaci\xc3\xb3 dels objectes digitals de la instituci\xc3\xb3, accessibles des dels diferents repositoris._NEWLINE_ETH Zurich, tamb\xc3\xa9 el 2012, va optar per emprar Rosetta per a la preservaci\xc3\xb3 del patrimoni cient\xc3\xadfic i hist\xc3\xb2ric de la universitat._NEWLINE_El 2015, la Universitat d\xe2\x80\x99Alabama a Birmingham va fusionar dues biblioteques que fins al moment usaven sistemes diferents. La necessitat d\xe2\x80\x99unificar els processos i les operacions de dues biblioteques va fer que la universitat adquir\xc3\xads diversos productes del grup Ex Libris, entre ells Rosetta, pels avantatges que presenta quant a la preservaci\xc3\xb3 dels recursos digitals de les dues biblioteques.'